Jesus het baie keer sy emosies gewys, byvoorbeeld toe Hy met die dood van sy baie goeie vriend Lasarus, ook baie hartseer geraak het (Johannes 11:33-35):
God verstaan hoe ons voel, ook as ons in hierdie tyd sy liefde of trou betwyfel of selfs wonder of ons nog glo. Hy sal ons hand neem en ons dra hierdeur. Hy verstaan ons pyn en ons diepste vrese. God sal ons nie in die steek laat nie. Hy gee vir ons krag, wysheid en troos. Hy gee ook vir ons mense om ons hand te neem en saam met ons te stap deur die donkerste tye.